  Виталий Пронин Удмурт кылэ берыктэмын Грим агай-вынъёслэн но Шарль Перролэн выжыкылъёсыз. Соос бордын ужаз  Йӧскалык политикая министерство. Талэсь азьвыл 7 дискъёс поттэмын ни вал, отчы люкамын дуннеысь улӥсь калыкъёслэн выжыкылъёссы. Улон возьматӥз: соослы кулэяськисьёс ӧжыт ӧвӧл, нылпиос шумпотыса кылзо выжыкылъёсты. Соин ик та ужез азинтоно кариським. Эшшо 2 диск дасямы - соос ӝоген вӧлмозы элькунысьтымы библиотекаосы. Озьы ик кылзыны луоз Интернет пыр, Нациосын ужан политикая министерстволэн сайтысьтыз. Выль потэм дискъёс пӧлысь нырысетӥез - «Улӥллям-вылӥллям». Отчы гожтэмын Гримм агай-вынъёслэн но Шарль Перролэн удмурт кылэ берыктэм выжыкылъёссы. Соосты лыдӟо актёръёс, нимысьтыз быръемын крезьгуръёс но. «Великен ворттылӥсько!» дискын гожтэмын нылпи кырӟанъёс. Соос быръемын «Пичи уӵыпи» конкурсысь. Быдэсто кырӟанъёсты асьсэос пиналъёс но, артистъёс но. "УД" "Великен ворттылӥсько" кырӟанъёсын бичетлэн пуштросэз.  